Shalpy

**Giovanni Scialpi** (Parma, 14 magio 1962 l'è un cantante e ator itałian più conosùo cofà **Shalpy** e **Scialpi**.

## Biografia
El taca ezibirse inte'l 1983 data de'l só ezordio co'l brano *Rocking Rolling*, el vinse ła sesion "Discoverde" de'l Festival 1983. Segue l'àlbun *Es-tensioni*, che a'l só interno el ga tre tòchi scriti da Mango. El otien el tełegato come revełasion de l'ano. El ze stà anca uno dei primi cantanti a crédarghe inte'l videoclip: soto l'egida de'l só scovridor Franco Migliacci e de'l rezista Piccio Raffanini, el interpreta do video sperimentałi tirà zó da do canson, *Rockin Rolling* e *L'io e l'es*. Inte'l 1984 tòca a *Cigarettes and Coffee*, canson scrita da łu co'l gheva 14 ani; 'sta canson ła riva segonda a'l Festivalbar e pì vanti ła sarà ogeto de na cover de Mina, 'sta varsion ła se trova inte l'àlbun *[[Sorelle Lumière]]*. A vien fora anca el mini-àlbun *Animale*, che'l contien *Ti piacerà*.

Inte'l 1986 el partesipa a'l Festival de Sanremo co *No East No West*. Durando l'istà *Cry (la voce dentro)*, łado b de *No east no west* che'l partesipa a'l Festivalbar. Inte'l 1987, senpre a'l Festival de Sanremo, el canta *Bella Età*. Inte'l 1988 el vinse el Festivalbar, dotando co Scarlett Von Wollenmann, co ła canson *Pregherei*, ciapà da l'àlbun *Un morso e via*. Inte'l 1990 A ze so'l marcà el àlbun *Trasparente* antisipà da'l singoło *Il grande fiume*. Scialpi el apare inte ła pontàda *Caprese in der Stadt (Emilio Caprese ze in città)* de'l tełefilm *[[Derrick]]*. Inte l'epizodio el resita el roło de Giovanni, un cantante itałian intrigà in afari sconti e in raporti co ła małavita. Anca se dopià durante el tełefilm, vardando el só łabiałe A se capise che'l zera drìo resitar in itałian.

Senpre in cueł'ano el partesipa a prezentar da co-condutor na trazmision co ła prezensa de Sabrina Salerno *[[Ricomincio da due]]* e Raffaella Carrà. Inte'l 1991 el monta łe clasifeghe itałiane co'l singoło *A...mare*, trato da l'àlbun "Neroe". Inte'l 1992 el torna a Sanremo co *E' una nanna*, trata da l'àlbun *360 gradi*, che parò el ze sùito ełiminà. Inte'l 1994 A vien fora *XXX*, antisipà da'l singoło de l'istà *Baciami*. Inte'l 1995 A vien fora *Spazio 1995*, co veci brani aranzà da nòvo e el singoło *Che par amore fai*. Inte'l 1996 el resita co Chiara Noschese e Giampiero Ingrassia, inte'l musical Pianeta Proibito, direto da Patrick Rossi Castaldi. Scialpi el interpreta el parsonazo de Prospero.

Inte'l 1997 el interpreta senpre direto da Castaldi, ła piece teatrałe *Pellegrini*. El ze conosùo par aver cantà co Marco Gallo e Moreno Ferrara łe canson "Spicchi di cielo tra baffi di fumo" de Cristina D'Avena, "20.000 leghe nello spazio" de Marco Destro e "Street Sharks quattro pinne all'orizzonte" de Vincenzo Draghi. Inte'l 1998 el interpreta, Bella Signora, publegà inte'l cd Innamorandi. Inte'l 2001 dopo sìe ani, A vien publegà *Sì io sì* e de l'àlbun *Greatest Hits*. Inte'l 2003 A vien fora l'àlbun "Spingi invoca ali" antisipà da'l singoło *Pregherò imparerò salverò*, che dopo ani, el senja el ritorno de Scialpi co un àlbun de brani inediti.

Inte'l 2004 el partesipa a ła prima edision de'l reality show 'Music Farm'; el se gaveva autoełiminà da só posta, dopo aver vinto ła sfida co Gianni Fiorellino, el vien sostituìo da Ivan Cattaneo. Inte'l cd omònemo Scialpi canta *L'isola che non c'è* e *[[Si può dare di più]]*. Inte'l 2005, conpanjà da un videoclip, A vien fora el singoło *Non ti amo più*, ispirà a ła famoza canson franseze Je t'aime... moi non plus. Inte'l 2006 el pùblega l'àlbun "Autoscatto", antisipà da'l singoło *Goodbye*.

Inte'l 2008 el ze protagonista de'l musical Rodolfo Valentino. Inte'l 2011 el torna co un prozeto multimediałe da'l titoło *Liberi e Romantici*, conposto da dòdeze brani che co cadensa mensiłe i venjarà descargài in download in rède. Inte'l 2012 A vien publegà el novo singoło "ilventocaldodellestate" co nove sonoridà Tecno Pop e el singoło intarnasionałe Pop-dance "Icon-Man" el cui video el batarà onji record spopołando su web e razonzendo in sołi 7 dì da ła mesa online so youtube łe 70.000 vizuałizasion zenarando notisie Ansa so tute łe testàe zornałìsteghe e web. L'artista inte i primi mezi de'l 2013 el sarà in promosion, dopo 'verlo fato in Canada, inte i paezi bàlteghi tocando Zvesia e Norveza par po' móvarse in Zarmania, Austria e paezi de l'est par fenìr in Itałia. Inte'l Marso 2013 A ze prevista l'insìda de'l só nòvo discomix da'l titoło "Panpot".

## Discografia

## Singołi
* *Rocking Rolling* (1983)
* *Mi manchi tu* (1983)
* *Cigarettes and Coffee* (1984)
* *No East No West* (1986)
* *Cry* (1986)
* *Bella età* (1987)
* *Pregherei* co Scarlett (1988)
* *Cani sciolti/Solitario* (1988-1989) (RCA)
* *Il grande fiume* (1990)
* *A... amare* (1991)
* *È una nanna* (1992)
* *Boom boom* (1992)
* *Baciami* (1994)
* *Che par amore fai* (1995)
* *Bella signora* (1998) (CD promo co altri tre artisti)
* *Sì io sì* (2001)
* *La creazione* (2001)
* *Sono quel ragazzo* (2002)
* *Pregherò Imparerò Salverò* (2003)
* *Non ti amo più* (2005)
* *Goodbye* (2006)
* *I believe i can fly* (2011)
* *Here i am* (2011)
* Ilventocaldodellestate (2012)
* Icon-man (2012)

## Albun
* "Es-tensioni" (1983)
* "Animale" (1984)
* "Scialpi" (1986)
* "Yo soy el amor" (1987), (soło par el marcà mesegan)
* "Un morso e via" (1988)
* "Trasparente" (1990)
* "Neroe" (1991)
* "360 gradi" (1992)
* "XXX" (1994)
* "Spazio 1995" (1995)
* "Scialpi" (2000)
* "Sì io sì! Greatest Hits" (2001)
* "Spingi, invoca, ali" (2003)
* "Autoscatto" (2006)
* "Un'ora co ..." (2012)

## Linganbi foresti

* Sito ufficiale 
* Sito di fans 
* Sito management 
* Sito management 2